Bladsy uit Spider-Man verkoop vir miljoeneDie bladsy wat vir $3,36 miljoen verkoop is (Foto: Heritage Auctions/Twitter) ŉ Enkele bladsy van ŉ oorspronklike kunswerk uit ŉ hoogs aangeskrewe 1984-strokiesprent van Spider-Man is Donderdag vir ŉ rekordbedrag van $3,36 miljoen (sowat R51,4 miljoen) in die VSA verkoop. Dit maak van dié webgooier die wêreld se magtigste superheld op enige veiling. Op die bladsy verskyn Spider-Man se swart simbioot-pak vir die eerste keer wat later sou lei tot die skepping van die antiheld Venom in ŉ kunswerk deur Mike Zeck van Marvel Super Heroes Secret Wars no. 8. “Dié bladsy was die groot onthulling van die lokbrokkie op die voorblad! Dit is waar Peter Parker uiteindelik sy splinternuwe swart kostuum kry,” het Heritage-afslaers geskryf in sy beskrywing van die kunswerk vir bladsy 25 van die strokiesprent. “Maar dis ŉ kostuum met ŉ geheim. Binnekort word dit duidelik dat die kostuum lewendig is en sy eie agenda het. Dit is die oorsprong van die karakter Venom!” Die bod het op $330 000 (sowat R5 miljoen) begin. Die vorige rekord vir ŉ enkele bladsy kunswerk van die binnekant van ŉ Amerikaanse strokiesprent was ŉ raampie met die eerste tekenprent van Wolverine in ŉ 1974-uitgawe van The Incredible Hulk. Dié bladsy is vir $657 250 verkoop. ŉ Afskrif van 1928 se Action Comics no. 1, die eerste keer waar Superman verskyn, is vir $3,18 miljoen verkoop op die eerste dag van Heritage-afslaers se vier dag lange veiling in Dallas, Texas, het die afslaers op Twitter gesê. Die afskrif het ŉ gradering van 6.0 ontvang deur die strokiesprent-graderingsowerheid CGC. Twee ander afskrifte van die wêreld se bekendste strokiesprentboek-uitgawes met ŉ hoër gradering is vroeër vir baie meer op ŉ veiling verkoop, aldus The Hollywood Reporter. #SpiderMan's Black Costume Origin Sells for $3.36 Million at Heritage Auctions to Shatter #ComicArt Record.#Superman also breaks $3 million barrier with Action Comics No. 1 sale to kick off four-day #Comics and Comic Art event. ????https://t.co/MPvQamZcei#MarvelComics pic.twitter.com/iB7RyRsAeF — Heritage Auctions (@HeritageAuction) January 13, 2022 During Thursday’s Signature Auction, the #Marvel Super-Heroes Secret Wars #8 Story Page 25 sells for $3,360,000. This is where #PeterParker actually got his spiffy new black costume..with an agenda of its own. This is the origin of the character #Venom! https://t.co/Y0Rkypd6ft pic.twitter.com/0PUN4WwNw4 — Heritage Auctions (@HeritageAuction) January 13, 2022